钦定古今图书集成/明伦汇编/官常典/第757卷 > 王际明
## 钦定古今图书集成/明伦汇编/官常典/第757卷 > 王际明

按《抚宁县志》：“际明由贡生任清河县学博，秉性刚直，
言行不苟，升陕西沔阳知县。未半月，遭防兵通寇，夜
袭破城，士民惊散，际明执铁锤率家僮与敌，贼多中
伤，卒为矢所困，犹血战不屈，贼惧乃却。未几，复挟忿
调兵，严攻七月不下，积劳成疾，告休还里。路经临清
之变，誓不幸生，登楼自焚。”